31.8.2023
SK
Úradný vestník Európskej únie
L 214/43
PRÍLOHA VIII
Informácie poskytované v prípade predaja na diaľku cez internet 1.
Príslušný štítok, ktorý dodávatelia sprístupňujú v súlade s článkom 3 ods.
1 písm.
g), sa zobrazuje na zobrazovacom mechanizme v blízkosti ceny výrobku.
Štítok je taký veľký, aby bol jasne viditeľný a čitateľný, pričom jeho veľkosť je proporcionálna k veľkosti stanovenej v prílohe III.
Štítok môže byť zobrazený použitím vnoreného zobrazenia a v takom prípade musí obrázok použitý na prístup k štítku spĺňať špecifikácie stanovené v bode 2 tejto prílohy.
Ak sa použije vnorené zobrazenie, štítok sa zobrazí po prvom kliknutí myšou, ukázaní kurzorom myši alebo roztvorení obrázka ťuknutím na dotykovej obrazovke.
2.
Obrázok použitý na prístup k štítku v prípade vnoreného zobrazenia (ako je znázornené na obrázku 2) musí spĺňať tieto požiadavky: a) má podobu šípky vo farbe zodpovedajúcej triede energetickej účinnosti výrobku na štítku; b) na šípke označuje triedu energetickej účinnosti výrobku v 100 % bielej farbe tučným písmom Calibri, a to v rovnakej veľkosti písma, ako je veľkosť písma, ktorou je uvedená cena; c) uvádza rozsah dostupných tried energetickej účinnosti v 100 % čiernej farbe; d) má nasledujúci formát a musí byť taký veľký, aby bola šípka jasne viditeľná a čitateľná.
Písmeno uvedené na šípke triedy energetickej účinnosti musí byť umiestnené v strede obdĺžnikovej časti šípky a viditeľné ohraničenie v 100 % čiernej farbe musí byť umiestnené okolo šípky a písmena triedy energetickej účinnosti:
Obrázok 2: Farebná ľavá šípka s uvedeným rozsahom tried energetickej účinnosti 3.
V prípade vnoreného zobrazenia je postupnosť zobrazenia štítka takáto: a) obrázok uvedený v bode 2 tejto prílohy sa zobrazuje na zobrazovacom mechanizme v blízkosti ceny výrobku; b) obrázok obsahuje prepojenie na štítok, ako sa stanovuje v prílohe III; c) štítok sa zobrazí po kliknutí myšou, ukázaní kurzorom myši alebo roztvorení obrázka ťuknutím na dotykovej obrazovke; d) štítok sa zobrazí ako kontextové okno, nová karta, nová stránka alebo vložená obrazovka; e) na zväčšenie štítka na dotykovej obrazovke platia pravidlá daného zariadenia pre zväčšovanie na dotykovej obrazovke; f) štítok sa prestane zobrazovať prostredníctvom možnosti „zatvoriť“ alebo iného štandardného mechanizmu zatvorenia; g) alternatívny text pre obrázok, ktorý sa zobrazí pri neúspešnom zobrazení štítka, musí obsahovať triedu energetickej účinnosti výrobku v rovnakej veľkosti písma, ako je veľkosť písma, ktorou je uvedená cena.
4.
Elektronický informačný list výrobku, ktorý dodávateľ sprístupňuje v súlade s článkom 3 ods.
1 písm.
h), sa zobrazuje na mechanizme zobrazovania v blízkosti ceny výrobku.
Informačný list výrobku musí byť taký veľký, aby bol zreteľne viditeľný a čitateľný.
Informačný list výrobku možno zobraziť s použitím vnoreného zobrazenia alebo odkazom na databázu výrobkov a v takom prípade musí byť na odkaze používanom na prístup k informačnému listu výrobku zreteľne a čitateľne uvedené „Informačný list výrobku“.
Ak sa použije vnorené zobrazenie, informačný list výrobku sa musí zobraziť po prvom kliknutí myšou, ukázaní kurzorom myši alebo roztvorení odkazu ťuknutím na dotykovej obrazovke.